open-index/open-wikipedia-markdown huggingface dataset:
Eric Prydz

**Eric Prydz** u lind më 19 korrik 1976 në Taby të Stokholmit. Suedezi është producent (krijues) i muzikës elektronike, kryesisht progressive house dhe tekno. Ai është fytyra më e shquar e progresiv hausit dhe është i pakrahasueshëm kur vjen fjala për progressive house. Kur lanson muzikat, përveç emrit të tij Eric Prydz, ai shpesh përdor edhe nofka të tjera: për muzikat progressive përdor emrin Pryda (Prajda), për tekno Cirez D (Sajrëz Di), Prydzi ka edhe shumë pseudonime të tjera si: Moo etj.

## Jeta personale 
Përveç krijimit të muzikave, Pridzi merret edhe me „botimin“ e muzikave të artistëve të ndryshëm. Rekord-labelet e tij që i ndihmon artistët e tjerë që të shesin muzikën janë: Pryda Friends dhe Mouseville. Ai gjithashtu ka edhe një tjetër rekord-label të titulluar Pryda Recordings, ku aty ka lansuar muzikat i vetëm me nofkën e tij Pryda, deri më 29 shtator 2014, ku e theu barrierën Jeremy Olander, duke lansuar edhe ai muzikë me rekord-labelin Pryda të Prydzit.

## Karriera 
Prydzi u bë i famshëm pas këngës „Call On Me“ të vitit 2004. Kjo këngë qëndroi në krye të listave të Britanisë së Madhe dhe ato gjermane. Edhe pse kjo këngë ia rriti popullaritetin Prydzit, ai s'e luan këtë këngë në shfaqjet e tij, pasi që s'qe i kënaqur me videon që bënë producentët e videos së këngës.

Në vitin 2013, ai bëri 'mix'-in esencial për BBC Radio 1; ku edhe ai mix u zgjodh si mixi i viti nga radio-stacioni britanik BBC.

Një teknikë krijimi të melodisë që Prydzi përdori në muzikën „Miami To Atlanta“, qe diç shumë e re, e interesante, sa që mori edhe emër, *Pryda Snare*, ka kuptimin „Kurthi i Prajdë“. Aq shumë e famshme është kjo teknikë - sa që në internet mund të gjesh video ku të mësojnë se si të krijosh at teknikë krijimi sikur Pryda! Gjithashtu producentët më ta famshëm të muzikës *house* dhe *trance***2** e përdorin këtë. Pra Prajda është një gjeni i vërtetë krijues i muzikës house apo elektronike në përgjithësi!

## Krijimtaria 
Dihet se Prajda ka më shumë së një dhjetëvjeçar karrierë, mirëpo ai ka vetëm një album deri më tani: *Eric Prydz Presents Pryda. *Albumi doli në treg në 18 majin e 2012-s. Me 14 prill të atij viti; Ministry of Sound Club veç kishte promovuar lansimin e albumit, ku qe pjesëmarrës edhe Prydzi aty, ku luajti disa nga muzikat e albumit. *Eric Prydz Presents Pryda* zuri vendin e 40-ë në Mbretëri të Bashkuar ndërsa në Belgjikë zuri vendin e 84-të. 

Krijimtaria e Prajdës është e shumëllojshme, sa house, sa progresive, sa tekno etj.

## Referime dhe shënime
Said Najdeni

[parapamje|300px|Bustet e Said Najdenit dhe [Josif Bagerit në Dibër]]
**Said efendi Najdeni** i njohur në të gjallë si **Hoxhë Voka** (Dibër, 1864 - 21 nëntor 1903) ka qenë alim dhe veprimtar i Lëvizjes Kombëtare Shqiptare. U bë i njohur për botimin e të parit *Ilmihal (Fe-rëfenjëseja e myslimanëvet)* më 1900, libër mësimesh të fesë islame e shkruar në gjuhën shqipe me shkronja latine, si dhe një abetare.

## Biografia 
U lind në Dibër të Madhe, i biri i Islamit dhe Esma Najdenit. I ati me ta parë që kreu shkëlqyeshëm shkollimin në vendlindje më 1882, e dërgoi në Stamboll ku ndoqi studimet e larta teologjike në medresen "Hajdar Pasha" të Fatihut. Gjatë kësaj kohe u bë pjesë e aktivistëve xhonturqë. Veprimtarinë e tij e shtriu jo vetëm në vendlindje dhe rrethina: në Gollobordë, në Grykë të Vogël, në Bllacë, në Maqellarë, në Brezhdan, në Dohoshisht e shumë fshatra të tjerë të Dibrës. Djalëria që mori mësim ndër tregtizat e pazarit të Shehrit më 1888 do ta ndihmonte për të shpërndarë kumtin e zgjimit kombëtar me abetaret që Hoxhë Voka i merrte nga Stambolli.

Autoritetet turke në vitin 1895 duke parë aktivitetin e Saidit e arrestoi atë dhe e internoi në Edrene. Pas kthimit në Dibër, Said Najdeni së bashku me nxënësit e tij: Shaqir Daci, Shyqyri Qoku, Kadri Fishta, Hamdi Ohri, Nazif Sharofi, Hajdar Varvarica etj., në vitin 1896 organizuan brenda në Shehër (Dibër), në shtëpinë e Abdullah Manjanit, një kurs të fshehtë për mësimin e shkrimin shqip. Ky kurs dokumentohet si i pari kurs shqip në trevën e Dibrës. Internohet sërish në Edrene atë vit dhe lirohet më 1897 dhe u kthye në atdhe ku propagandoi në Ohër, Strugë e Elbasan nevojën për shkolla shqipe. Lidhje të vazhdueshme u mbajtën sidomos me shoqëritë shqiptare “Dituria” të Bukureshtit dhe “Dëshira” të Sofjes, me Kosovën dhe me Shqipërinë e Mesme nga vinin në Dibër abetare e libra shqip të rilindasve. Në Dibër u përhap në këtë kohë “Abetarja” e Sami Frashërit me të cilën raportonte konsulli austro-hungarez, A. Kral në Manastir: “Mësuan të shkruanin në gjuhën shqipe qindra dibranë. Deri në vitin 1899, kishin mësuar të shkruajnë e të lexojnë shqip më shumë se 300 dibranë”.

Pasi përgatiti të parin *ilmihal* të fesë islame në gjuhën shqipe me alfabet latin, si dhe një abetare, e botoi të parën me nëntitullin *Fe-rëfenjëseja e myslimanëvet* më 1900 në shtypshkronjën "Mbrothësia" të Sofjes.

Me organizimin e Lidhjes së Pejës nga Haxhi Zeka, punimet e të cilës ndikuan në punimet e kuvendeve të mbajtura në Dibër nën udhëheqjen e nxënësve dhe miqve të hoxhës, Selim Rusit dhe Hamdi bej Ohrit.

Më 1903 qe në Tarabulluz, ku u takua me Ismail Qemali, Refik bej Toptanin aty ku ishte vali Rexhep pashë Mati. Tuberkulozi iu rëndua, falë miqve iu bë e mundur një konsultë në Romë por mjekët s'i dhanë shpresë e kësodore mblodhi forcat sa për t'u kthyer në vendlindje ku dha shpirt pak ditë më pas më 21 nëntor.

## Referime
Eliza Hoxha Tour (Live Album)

**Eliza Hoxha Tour (Live Album)** është një Live album i këngëtares shqiptare Eliza Hoxha.

## Kengët:
*1. Me Ritem Do të Vallzoj
*2. Ende
*3. Vdes me Ty
*4. Unë Dua
*5. Fiesta
*6. Dua
*7. Illuzion
*8. Shuj, Shuj
*9. Drejt Ardhmërise
*10.Ti dhe qaki Im
*11.Sonte nuk je Ti
*12.Hey! Hey! Hey!
*13.Ndryshme
*14.Pop (E Di)(Feat. Faton Macula)
*15.Faton Macula Solo (Në këtë pjesë të këngës që luan vetëm Faton Macula kitarë .)
*16.Në Duart e Mia
*17.Lizzy
*18.1 Million
*19.Ti Po Shkon
*20.Ndoshta Nje Ditë (Feat. Telex)
Ulpiana Aliaj

**Ulpiana Aliaj** ka lindur në 28 maj 1984 është një soprano shqiptare, e cila prej vitesh jeton në Itali dhe është fituese e disa çmimeve ndërkombëtare. Ka debutuar në shumë teatro në Itali, Gjermani, Spanjë, Zvicër, Austri  dhe ka interpretuar rolet Adina “L’elisir d’Amore”, Lauretta “Gianni Schiçhi”, Pamina “Die Zauberflote”, Sophie “Werther”, Donna Fiorilla “Il Turco in Italia”, Gilda “Rigoletto”, Rosina “Il Barbiere di Siviglia” Me role të ndryshme në skenat operistike jashtë Shqipërisë, sopranoja shqiptare  në vitin 2013 u ngjit në skenën e TOB dhe debutoi në “Ein deutches Requiem” nga Johannes Brahms. Kjo vepër vjen u realizua premierë  dhe ishte premtuese sepse dhuroi jo pak emocione në publikun e Tiranës.  Në intervistat e dhëna për disa gazeta sopranoja Ulpiana Aliaj pohon se jeta e saj artistike larg Shqipërisë nuk ka qenë e lehtë dhe puna e madhe dhe dashuria për profesionin e kanë bërë që ajo të jetë sot në skena të ndryshme të botës,ku permendim Teatro Comunale di Bologna,Royal Opera House Muscat,Teatro di Bolzani,Staatstheatre Nuremberg,Staatstheatre Bolzano etj.
Mynever Zaimi

## Jeta 
Mynever Zaimi u lind në Elbasan më 13 mars 1925 në një familje me tradita atdhetare e kulturore.
U radhit me luftëtarët antifashistë që nga janari 1942 dhe vijoi luftën pa ndërprerje deri më 1944.
Përfundoi Normalen më 1943 dhe Institutin e Lartë “Aleksandër Xhuvani” në Tiranë, më 1965, me diplomë shkëlqyeshëm.

Punoi pa ndërprerje si mësuese për përgatitjen për jetën të mijërave nxënësve, duke i ushqyer ata pa kursim me ndenjën e atdhedashurisë.

Mbajti mbi vete përvojën e hidhur të dy burgjeve fashiste (më 1942 dhe më 1943) dhe një nga regjimi diktatorial (1973). Nuk ka qenë asnjëherë anëtare e ndonjë partie. Vdiq më 5 janar 2017.

## Krijimtaria letrare 
Një krijimtari e gjerë letrare e vendos në radhët e para të shkrimtarëve elbasanas: 
Më 1944 shkruan te revista “Bleta” me pseudonimin Mome Bymka. Pas çlirimit shkroi dhe vuri në skenë dramën “Peshkatari”, përshtatje e veprës “Njerëz të varfër” të Hygoit, tablonë artistike “Korbat nxijnë qiellin”, libretin “Baresha” dhe dhjetëra skeçe për estradën amatore, ku bënte pjesë si recituese. Rilind si shkrimtare duke botuar më 1996 romanin “Përplasje në vite” shqip dhe italisht, për të vazhduar më tej me veprat “ Ç’m’u këndoka”, “Drin”, “Pusi i haremit”, “Degë e thyer”, “Të puthura gjarpri” shqip dhe italisht, “Skuta vampirësh”, “Një krenari e përligjur”, “Sagë strategësh”, dhe “Kumuria e Elbasanit”.

## Aktiviteti teatral 
Ka dalë në skenë qysh tetë vjeçe në tablonë muzikore austriake “Princesha lulëkuqe”, dhe në dhjetor 1942 triumfon me rolin e Lules tek drama “Triumfi i lirisë” e Kristo Floqit. Nuk iu nda skenës deri më 1970, kur përsëri triumfoi me dramën “Kunora e Nuries” në rolin e Kadem Havasë.

## Myneveri mësuese 
Aktiviteti artistik ka qenë një plotësues si mësuese e gjuhës shqipe dhe letërsisë, duke u shquar për nivelin e lartë të mësimdhënies, si drejtuese në Shtëpinë e Fëmijës, Shtëpinë e Pionierit, dhe Bibliotekën e Rrethit. Nuk është dekoruar kurrë nga pushteti gjatë diktaturës, por ka pasur si shpërblim një “dekoratë” të lartë: konsideratën, mirënjohjen dhe dashurinë e mijëra nxënësve.

## Vepra 
* *Peshkatari*
* *Korbat nxijnë qiellin*
* *Baresha*
* *Përplasje në vite*
* *Ç’m’u këndoka*
* *Drin*
* *Pusi i haremit*
* *Degë e thyer*
* *Të puthura gjarpri*
* *Skuta vampirësh*
* *Një krenari e përligjur*
* *Sagë strategësh*
* *Kumuria e Elbasanit*

## Referime 
### Shënime 
### Citime 
### Burime 
## Lidhje të jashtme
Tampereen Pyrintö

**Tampereen Pyrintö** është ekip i basketbollit profesionist finlandez dhe zhvillon ndeshjet në Korisliiga. Ekipi ka fituar gjithsej 3 tituj. Ngjyrat e veshjes së ekipit janë kuqe dhe bardhë.

## Lidhje të jashtme 
* Tampereen Pyrintö basketball
* Pyrinto Tampere eurobasket.com
Mali i Balgjajt

**Mali i Balgjajt** ndodhet midis pellgut të Burrelit në perëndim dhe malit të Homeshit në lindje, më lartësi 2101 m. Relievi është i copëtuar. majat më të larta janë: maja e Micekut (2100 m), maja Gurrat e Zeza (2079 m), maja e Arnishtës (2073 m) etj. Proceset akullnajore e kanë përpunuar kurrizin e tij dhe kanë formuar cirqe, lugje e kreshta akullnajore, në të cilat gjenden rreth 15 liqene akullnajore të përhapura kryesisht në pjesën veriore dhe qendrore të kurrizit. Shpati perëndimor i malit është më i pjerrët se ai lindor. Bimësia natyrore është relativisht e dendur.
Kombëtarja Gjibraltarase e futbollit

thumb|right|300px|Kombëtarja gjibraltarase

**Kombëtarja gjibraltarase e futbollit** përfaqson Gjibraltarin në kompedicionet e futbollit dhe është e kontrolluar nga Federata Gjibraltase e Futbollit. Ajo nuk është ende vend me të drejta të plota në FIFA, kështu që nuk mund të konkuroj dot në FIFA Kupën e Botës. Gjibraltari aplikoi antarësimin me të drejta të plota në UEFA, duke i fituar këto të drejta në kongresin e UEFA-s në maj 2013, gjë që do të thotë se ata kanë të drejtë për të konkuruar në kualifikueset e UEFA Euro 2016. Me një popullsi 30,000 mijë banorë, Gjibraltari është vendi anëtar i UEFA-s me popullsinë më të vogël .

Pavarësisht se nuk është një ishull, Gjibraltari bëri gati skuadrën e parë për kompedicionin e 1993 Lojërave Ishullore  dhe ka qënë pjesmarrëse e rregullt deri në edicionin e vitit 2007, ku doli triumfues .

## Historia e lojtarëve 
### Lojtarët me më shumë ndeshje
*Redaktuar më 12 qershori 2022*

Lojtarët me numër të barabartë ndeshjesh janë renditur sipas rendit kronologjik se kush e ka arritur i pari atë numër ndeshjesh.

### Lojtarët me më shumë Gola
:*Redaktuar më 12 qershori 2022*

Lojtarët me numrin e barabartë të Golave janë renditur sipas mesatares më të lartë.

## Referime
Kolë Prela

**Kolë Prela** (Pepsumaj - Shosh, 19 tetor 1916 - Shkodër, 13 prill 1948) qe arsimtar, kritik letrar, organizator i Lëvizjes Antifashiste dhe deputet në Asamblenë Kushtetuese më tej të quajtur Kuvendi Popullor.

## Biografia 
Lindi në shtëpinë e Marash Demës, i biri i Prelë Gjokës dhe Katës së Vatë Gjeloshit. Gjatë Luftës së Parë Botërore serbo-malazezët ia djegin shtëpinë kështuqë shtrëngohen të banojnë në një jerevi derisa më 1922 bien në Shkodër. Kola nis Kolegjin Saverian qysh më 1923, ku merr mësim nga Dom Ndre Mjeda. I vdes i ati më 1929, duke bërë kësodore që e ëma të shërbente në një shtëpi reshperësh.
Përfundon më 1932 dhe nis gjimnazin e shtetit ku merr "Dëftesën e Pjekurisë në degën klasike" më 1935. Përfiton bursë studimi më 1936 deri më 1940. Regjistrohet në fakultetin e Letërsisë-Filozofisë në universitetin e Torinos.

Nga viti 1940 deri më 1943 punon mësues i letërsisë, greqishtes dhe latinishtes në gjimnazin e Shkodrës. Prela ka qenë një nga organizatorët e demonstratës antifashiste të 22 shkurtit të vitit 1942. Ai ishte një nga nacionalistët e parë indipendent që përqafoi platformën politike të Konferencës së Pezës, hyri në FNÇ dhe së bashku me Riza Danin, Dom Luigj Picin, Xhemal Brojën, Rexhep Hakën, Sadik Bekteshin, Shyqyri Hafizin, formuan Këshillin e parë Krahinor Nacionalçlirimtar të Qarkut të Shkodrës me në krye major Sabri Gjonin. Në qershor vitit 1943 doli ilegal në malet e Dukagjinit për të organizuar lëvizjen antifashiste, atje ngriti Çetën partizane teritorriale të Dukagjinit, koordinoi veprimtarinë antifashiste mes Shkodrës-Dukagjinit dhe Malësisë së Gjakovës. Në dimrin e vitit 1943 strehoi në Dukagjin dhe siguroi kalimin e batalionit "Perlat Rexhepi" në sektorin Bogë-Theth-Vuthaj. Në vitin 1944 në Shkodër, ishte përgjegjës i Seksionit Ekonomik për dy muaj dhe drejtor i Normales së Elbasanit, deri në nandor 1945.

Me zgjedhjet e 2 dhjetorit 1945 zgjidhet deputet i zonës nr. 11 në Nënprefekturën e Dukagjinit. Në shkurt të 1946 paraqitet para gjyqit të P. Gjon Shllakut duke deklaruar se qe antifashist që veproi në lëmin ku ishte më i përgatitur: atë të kulturës. Pas Lëvizjes së Postrribës arrestohet më 14 shtator 1946 me akuzën e themelimit të një partie demo-kristiane, bashkëpunimin me figura si Riza Dani dhe se qe në lidhje me Klerin Katolik. Pushkatohet më 13 prill 1948, pa iu ditur varri ende sot.

## Referimet
Valence ekologjikë

-Valenca Ekologjike-

-Valenca ekologjike paraqet kufijte e toleronces 
se nje organizmi ekologjik perkatsisht paraqet 
kufijt ku nje organizem munde ti perballoje kushtet
fiziko-kimike 

-Kemi Valencat e gjera (eurovalenca) dhe valencen 
e ngushte (stenovalencen) si shembull munde te marrim
mushkonjen malarike e cila ka nje valence te gjere
ku mund te perballoje deri ne 30C dhe deri ne -30C.
Gusharaveli

**Gusharaveli**, i njohur edhe si **Dumsharaveli**, është një valle shqiptaro-afrikane nga Ulqini, qytet shqiptar në Mal të Zi. Kjo valle rrallë performohet në dasma si vallet e tjera shqiptare, por është e pranishme në festivale dhe festa, lokale dhe kombëtare. 

## Historiku 
Besohet se vallja ka një burim të vjetër. E kanë kënduar dhe vallëzuar me ritmin e harapëve (zezakëve) indigjenë të Afrikës, mu harapët e Ulqinit, ata të cilët janë marrë si skllevër nëpër portet afrikane dhe i kanë ruajtur në mendjen e tyre këngët dhe ritualet e e veta indigjene afrikane. 

Harapët kanë pasur kafenenë e tyre “Trumbo” në Ulqin dhe aty ata janë tubuar dhe argëtuar. Vallet dhe ritualet afrikane i kanë zhvilluar deri vonë në fushën e tyre në Meteriz, që sot e ka emrin *Fusha e Harapëve*.

Pastaj, kjo valle është luajtur në ritualin vendas të “Surratave” (maskarada ose karnavali pranveror). Është luajtur nga familjet e harapëve, si në gazmende ashtu edhe në hidhërime. Në dasma atë e kanë luajtur ashtu siç u është kujtuar, ashtu si në Afrikë, në vendet nga i kanë prurë detarët ulqinakë.

Gjatë lulëzimit të turizmit në Ulqinë, në gjysmën e dytë të shekullit 20, vallja ishte një atraksion turistik për turistët e huaj, kryesisht gjermanë.

## Gusharaveli sot 
Gusharaveli sot luhet si pjesë e *Valles së peshkatarëve *(ose *Valles së detarëve*), e cila është një kombinim i këngës *O ti det* dhe Gusharavelit. Në këtë kombinim është bërë zgjerimi i tekstit me disa fjalë dhe ka pësuar disa ndryshime në ritëm dhe vallëzim.

## Teksti 
Teksti i Gusharavelit i marrë nga libri *Thesar popullor*, i Hajro Ulqinakut.

*Gusharaveli, jaraveli,*
*Gusharavata, jaravata!*

''Gusharavel, mas m' u ngërdheshv,*
*Se ta fus nji paravesh,*

*Ha, ha, ha!*
*Ha, ha, ha!*

*Gusharaveli, jaraveli,*
*Gusharavata, jaravata!*

*Gusharavel, mas m' u ngërdhesh,*
*Se ta fus nji flakaresh,*

*Ha, ha, ha!*
*Ha, ha, ha!*

*Gusharavel, çka je tërbu,*
*Qi sat pa m' ngërdheshesh mu?*

*Ha, ha, ha!*
*Ha, ha, ha!*

## Galeria 
## Shiko dhe 
* Vallet shqiptare
* Ansambli i Këngëve dhe Valleve Popullore

## Referimet 
## Lidhjet e jashtme 
* Youtube - Video i valles (nga min. 19 deri 23) - e performuar në kuadër të *Dasmës së Ulqinit* në Tiranë (2012)
* Youtube - Video i valles (nga min. 3 deri 13) - e performuar në kuadër të *Dasmës së Ulqinit'' në Tiranë (1993)
* Youtube - Video i valles - e performuar në Budvë
* Youtube - Video i valles - e performuar nga Rozafati nën koreografinë e Angjelina Nikës në New York
* Youtube - Video i valles (pjesa 1) dhe (pjesa 2) - nën koreografinë e Haki Mulliqit
* Youtube - Video i valles - e performuar në Ulqin
* Youtube - Video i valles - e performuar në Sarandë
* Youtube - Video i valles - e performuar diku në Shqipëri
Bella Thorne

thumb|Bella Thorne (2014)
Annabella Avery "Bella" Thorne (e lindur: 8 tetor 1997) është një aktore, këngëtare, modele dhe kërcimtare amerikane.Ajo është e mirë njohur për rolin e saj si Ruthy Spivey në TV serialin 
"My Own Worst Enemy", si Tancy Henrickson në sezonin e katërt të "Big Love" dhe si CeCe  Jones në serialin origjinal te Disney Channel "Shake It Up". Ajo ishte gjithashtu në filmin e      
Bella Thorne.

2014 si Hilary "Larry", përkrah me Drew Barrymore dhe Adam Sandler.

## FILMAT
VITI    FILMI                                                           ROLI

*2003	Stuck on You	                                                MC Sideline's Fan	
*2007	Finishing the Game	                                        Sue	
*2007	Blind Ambition	                                                Witbert Daniel	
*2007	The Seer	                                                Young Claire	
*2007	Craw Lake	                                                Julia	
*2009	Water Pills	                                                Psych Out Girl	
*2009	Forget Me Not	                                                Young Angela	
*2010	One Wish	                                                Messenger	
*2010	Raspberry Magic	                                                Sarah Patterson	
*2012	Frenemies	                                                Avalon Greene	
*2014	Blended	                                                        Hilary "Larry" Friedman	
*2014	Alexander and the Terrible, Horrible, No Good, Very Bad Day	Celia	
*2014	Mostly Ghostly 2: Have You Met My Ghoulfriend                   Cammy Cahill	
*2014	Big Sky	                                                        Hazel	
*2014	The Snow Queen 2	                                        Gerda	
*2014	Home Invasion[29]	                                        Jamie	
*2015	Amityville: The Awakening	                                Belle	
*2015	The Duff	                                                Madison
Angaria

**Angaria** ka qenë punë e detyruar që bënin fshatarët në mesjetë për feudalin (laik apo klerik) dhe për shtetin. Detyrimet e angarisë kundrejt shtetit ishin mirëmbajtja e rrugëve, ndërtimi e meremetimi i kështjellave, ruajtja e shtigjeve malore, transporte të ndryshme etj. Angaritë kundrejt zotërve feudalë dhe enteve fetare ishin kryesisht punime bujqësore. Institucioni i angarisë në Shqipëri dokumentohet për shekujt XIII e XIV kryesisht në dokumentet kishtare. Detyrimi i angarisë ka qenë në përdorim edhe gjatë gjithë periudhës osmane.
Gjon Markagjoni

parapamje|Markagjoni
**Gjon Marka Gjoni** (Orosh, 15 gusht 1888 - Romë, 28 prill 1966) ose *Kapidan Gjoni *qe prenkë i Mirditës, plak/pleqnar kanuni me kontribut të madh në pajtesa, senator i Mbretërisë Italiane, min. i Mbrojtjes gjatë qeverisë Bushati, udhëheqës antikomunist dhe themelues i Bllokut Indipendent.

## Jeta 
Gjon Marka Gjoni lindi pinjoll i derës kapidanore të Gjonmarkajve, dhe ishte djali i vetëm i Mark Gjon Markut i njohur *Marka Gjoni*. dhe Davës të Kolë Radës

Prej vitit 1926 deri në vitin 1928 ndërmori bajrak për bajrak pajtimin e gjaqeve dhe ndreqjen e ngatërresave. Kësodore, pas dy pajtimeve të familjeve të rëndësishme, iu rrit zëri anekënd krahinës. Shprehja fjalëpake që diktonte apelimin përfundimtar "Në mos të pelqefët gjygji, tek a' Gryka e Oroshit" gjeti pikëmbështetje të themeltë e jehonë të mëtejme me veprimtarinë e gjerë të Kapidanit përgjatë vjetëve që pasuan. Më 28 gusht të 1937 mblodhi popullin në Abacinë e Oroshit për të jetësuar ripërcaktimin e disa nyjeve për t'iu përshtatë nevojave që afronin kohët e reja.

Me pushtimin e italianëve paria e Shkodrës ngarkoi Gjonin që të shkonte të bisedonte me kontin Galeaxo Çiano më 12 prill 1939, ku si pjesëmarrës dhe përkthyes qe Patër Anton Harapi. Bisedime të cilat nuk kaluan pa tension mes parisë së Shkodrës dhe pritësve italian. Më 4 gusht 1939 u thirr, bashkë me Mustafa Krujën, Sh. bej Vërlacin dhe V. Turtullin, si persona që ndikuan në këtë bashkim, për t'u nominuar si senatorë.. Emërohet senator i Mbretërisë Italiane në dhjetor të 1939 deri më 20 dhjetor 1944 kur dha dorëheqjen Shërbeu si ministër Mbrojtjeje në qeverinë jetëshkurtër të Maliq bej Bushatit, prej 12 shkurtit deri më 28 prill 1943.

Mbasi rezistencën antikomuniste ia la në dorë të birit, Mark Gjonmarkut, la vendin më 27 nëntor 1944 duke u përshëndetur me të.

Më 1960 u sëmur, por mbas 45 ditësh, i shtruar në Poliklinikë të Universitetit të Romës, u kthye në shtëpi. Më 1964 sëmundja iu shfaq përsëri e për dy vite e dhjetë muaj qëndroi i shtruar derisa vdiq në orën 21:15 të 28 prillit 1966 duke i shtrënguar dorën të birit, Ndue Gjonmarkajt. Trupi i tij u varros më 30 prill, i përcjellë nga përfaqësuesit e mbarë mërgatës shqiptare.

## Referime
HAT-P-11b

**HAT-P-11b** (ose Kepler-3b ) është një planet i cili ka yllin e tij, pra është një "mini-sistem diellor". Ky planet është zbuluar nga metoda tranzit më 2 janar të vitit 2009.
Ky planet është 122 vite-dritë larg nga Toka duke llogaritur se gjindet ne konstelacionin Mjellma. Ky planet është më i vogli i zbuluar sipas mënyres së tranzitit, me një rreze rreth 5 here sa asaj të Tokës dhe shumë më e te madhe sesa Gliese 436-b, në anën tjetër ky planet ka edhe një masë 26 herë sa ajo e Toka-Tokës. Ky planet orbiton rreth yllit të tij në të njejtën mënyrë siç orbiton edhe 51 Pegasi b për 51 Pegasi, tipike si një planet tranzit (andaj edhe quhet kështu).
Orbita e HAT-P-11b është gjithashtu shumë e pjerrët, kjo orbitë ka nje anim prej 103 gradëve ne krahasim me rotacionin e yllit të saj.

HAT-P-11b për herë të parë u pa në fushën e anijes Kepler. 
Temperatura e këtij planeti është shumë e ulët diku rreth -258.15°.
Në vitin 2014 teleskopët Hubble, Spitzer dhe Kepler këtë planet e konstatuan si planet  i cili emeton avuj uji. Qielli i HAT-P-11b ka nje blu te kthjellet dhe qe deshmon se uji ne gjendje agregate te gazet gjindet aty.

## Burimi 
**Shkenca**
Lista e kapitenëve të kombëtares spanjolle të futbollit

[right|upright|thumb|200px|[Iker Casillas është kapiteni më i suksesshëm i Spanjës]]
Më poshtë është lista e kapitenëve të kombëtares spanjolle që nga viti 1986. Nuk është shënuar para vitit 1986.
Kotorri (Skënderaj)

**Kotorr** është një vendbanim në komunën e Skënderajt, Kosovë. 

## Gjeografia 
thumb| image_skyline nga natyra e fshatit Kotorr
Fshati Kotorr është i vendosur në anën veriore të magjistrales Pejë-Mitrovicë, rreth 8 kilometra në veri-perendim të Skënderajt.

## Demografia 
Sipas censusit të vitit 2011, në këtë fshat banojnë 279 banorë, prej të cilëvë të gjithë të përkatësisë Shqiptare.

### Popullsia 
Historiku i popullsisë së fshatit Kotorr 

 
 
 
 

## Referime 
## Lidhje të jashtme 
*vendndodhja
Vittorio Miele

**Vittorio Miele** (Cassino, 24 nëntor 1926 – Cassino, 18 nëntor 1999) ishte një piktor italian. Jetoi eksperiencën tragjike në betejën e Montecassinos ku humbi babanë dhe motrën, ku si pasojë e këtyre dhimbjeve të mëdha edhe nënën e tij. Në vitet shtatëdhjetë mori pjesë në ekspozitat e San Marinos, Japonisë, Jugosllavisë, Kanadasë, Shtetet e Bashkuara të Amerikës. Pas shumë ekspozitave në Itali, në fund të viteve shtatëdhjetë ftohet në Koloninë Artistike Shtetërore të Policitelj në Jugosllavi, ksperiencë që lë gjurmë në një seri të bukur pikturash. Tridhjetë e pesë vjet më vonë shkatërrimi i Cassino Vittorio Miele përkujton atë përvjetor me “Dëshminë’’ itinerar artistik me imazhet e papërpunuara që kishin mbetur në mendjen e mjeshtërit.
Në 1991 shfaq veprat e tij në Parlamentin Evropian.
Vittorio Miele ndërron jetë në Cassinon e tij më 18 nëntor 1999.
Mik i Umberto Mastroianni, Alfredo Bonazzi, Kolja Mićević dhe Pietro Annigoni, i quajtur nga  Duccio Trombadori "poeti i heshtur", Miele mbetet një nga artistët italian me thellësi domethënëse të të menduarit të shekullit të kaluar. Aktualisht disa nga veprat e tij janë të ekspozuara në Muzeun e Fondacionit Umberto Mastroianni të Arpinos.

## Lidhje të jashtme 

|Vittorio Miele, Cafè de Paris
|Vittorio Miele, Oil Pikturë
|Vittorio Miele, Quebec (1975)
|Vittorio Miele, mixed media
|Vittorio Miele, mixed media
File:Vittorio Miele mixed art (2).jpg|Vittorio Miele, mixed media

## Bibliografi 
* Gavino Còlomo, *Nuovissimo dizionario dei pittori, poeti, scrittori, artisti dei nostri giorni*, Edizioni della Nuova Europa, 1975
* *Studi meridionali*, Anno 5, fasc. 1 (January–March 1972)
* Duccio Trombadori (a cura di), *Vittorio Miele: Il poeta del silenzio*, Comune di Boville Ernica, 2000
* *Vittorio Miele*, Fondazione Umberto Mastroianni, 2009
Vipiteno

**Vipiteno** (italisht: Vipiteno, gjermanisht: Sterzing) është komunë në provincën Bolazano në regjionin italian Trentino-Tiroli Jugor.
Marrëveshja e Monxës

Marrëveshja e Moncës (nëntor 1897) ishte një marrëveshje verbale (në Monza të Italisë) midis ministrit të jashtëm të Austro-Hungarisë Goluhovski dhe kryeministrit italian Rudini për ruajtjen e status quo-së në Shqipëri, si dhe në të gjithë Ballkanin. Në qoftë se gjendja ekzistuese nuk do të mund të mbahej më gjatë, ndryshimi në Shqipëri do të bëhej në dy drejtime: ose ajo do të kthehej në një “provincë të privilegjuar” në kuadrin e Perandorisë Osmane, ose do të bëhej një principatë e pavarur, e shkëputur nga Porta e Lartë. Frika se mos Shqipëria binte në dorë të rivales, i shtynte të dy fuqitë të binin në ujdi për të “mos vënë dorë ato vite mbi të”. Në dhjetor 1900-shkurt 1901, marrëveshja e Moncës u fiksua me shkrim midis ministrave të jashtëm të të dy vendeve.
Chris Pratt

parapamje|right|Chris Pratt
**Chris Pratt** lindi më 21 Qershor 1979, është një aktor amerikan. Ai u bë i famshëm me rolin e tij në filmin *Guardians of the Galaxy*.
Klubi i Korçës

**Klubi i Korçës** ka qenë një organizim i qytetit dhe trevës së Korçës që merrej me veprimtarinë e çështjes kombëtare dhe mësimit të gjuhës shqipe në viset juglindore. Një përfaqësi nga ky klub shkoi për të përfaqësuar qytetin në diskutimet që u bënë në Kongresin e Manastirit.

## Vështrim 
Klubi i Korçës, i themeluar në vitin 1908, ishte një nga organizatat më të rëndësishme të Rilindjes Kombëtare Shqiptare. Ky klub luajti një rol vendimtar në promovimin e arsimit shqip, mbështetjen e kulturës kombëtare dhe përforcimin e ndërgjegjes kombëtare në një periudhë kur shqiptarët përballeshin me sfida të mëdha nga Perandoria Osmane dhe ambiciet territoriale të fqinjëve.
 
Klubi u krijua nga intelektualë dhe patriotë të shquar të Korçës, të cilët synonin përhapjen e gjuhës shqipe dhe forcimin e identitetit kombëtar. Ai ishte pjesë e lëvizjes së klubeve shqiptare që shpërfaqën një frymë të re të bashkëpunimit dhe organizimit për çështjen kombëtare, pas shpalljes së Hyrjetit nga Perandoria Osmane në vitin 1908.

Qëllimet kryesore të klubit ishin:  
* Përhapja e arsimit shqip nëpërmjet hapjes së shkollave dhe kurseve për fëmijët dhe të rriturit.  
* Promovimi i kulturës kombëtare, përfshirë përdorimin dhe mësimin e alfabetit shqip të vendosur në Kongresin e Manastirit.  
* Forcimi i solidaritetit kombëtar, duke bashkëpunuar me klube të tjera shqiptare brenda dhe jashtë vendit.  

## Veprimtaria 
Njëra nga arritjet më të mëdha të Klubit të Korçës ishte hapja e shkollave shqipe dhe përhapja e materialeve didaktike në gjuhën shqipe, në një kohë kur mësimi i gjuhës shqipe pengohej nga autoritetet osmane dhe kishte kundërshtime të shumta nga fqinjët. Klubi punoi për forcimin e Shkollës Shqipe të Korçës, e cila ishte ndër të parat shkolla laike (kombëtare) në gjuhën shqipe.  

Klubi organizonte gjithashtu ngjarje kulturore dhe takime që forconin ndjenjën e identitetit kombëtar dhe angazhimin për lirinë dhe pavarësinë e Shqipërisë. Ai shërbente si një qendër ku shqiptarët mund të diskutonin për çështjet e kohës dhe të përcaktonin strategjitë për të ardhmen.  
 
Klubi i Korçës bashkëpunonte ngushtë me klube të tjera shqiptare, si ato të Manastirit, Janinës dhe Elbasanit, duke krijuar një rrjet të fortë kombëtar për promovimin e arsimit dhe kulturës. Ai luajti një rol kyç në organizimin dhe suksesin e Kongresit të Manastirit në vitin 1908, ku u vendos alfabeti i përbashkët i gjuhës shqipe.  
  
Klubi i Korçës ishte një nga shtyllat e Rilindjes Kombëtare Shqiptare. Veprimtaria e tij ndihmoi në forcimin e ndërgjegjes kombëtare dhe në përgatitjen e terrenit për shpalljen e Pavarësisë së Shqipërisë në vitin 1912. Trashëgimia e tij vazhdon të jetë e pranishme në kujtesën historike të qytetit dhe të kombit shqiptar, duke simbolizuar përpjekjet e paepura të shqiptarëve për liri, arsim dhe unitet kombëtar. 

## Shih edhe 
* Rilindja Kombëtare Shqiptare

## Referime
Ardian Kozniku

**Ardian Kozniku** (Gjakovë, 27. tetor 1967.), ish përfaqësues i Kroacisë me origjinë shqiptare.

## Biografia
Ardian Kozniku i kishte vetëm 17 vjet kur në verën e vitit 1984 debutoi me "Vëllaznimin" në ligën e dytë të ish Jugosllavisë, kjo me leje speciale! Zbulues i tij ishte Ajet Shosholli. Kozniku ka luajtur me një prej brezave të suksesshëm të ekipit gjakovar, si Genc Hoxha, Blerim Mula, Faruk Domi, Kujtim Nikoliqi, Faton Bingazi, Kujtim Lleshi etj., duke qenë një prej bartësve të ndeshjeve dhe golashënues i parë. Me ngulm e kërkonte "Prishtina" dhe e mori në vitin 1988. Atëherë sapo kishte humbur statusin e ligës së parë dhe kërkonte rikthimin. Ishte anëtare e ligës së parë "B" të sapoformuar! Brezi i Koznikut në Prishtinë ishin: Keçi, Sadriu, Bellopoja, Sahiti, Morina, Nexhipi, Kelmendi, Duraku etj. Në këtë vit afirmimin më të madh e morën Kozniku dhe Sunaj Keçi nën drejtimin e Hysni Maxhunit dhe Ramadan Cimilit! Për shkak të rrethanave të njohura të ndeshjes famëkeqe me "Proleterin" në Prishtinë (ndërhyri policia dhe brutalisht rrahu futbollistët në fushë?!), "Prishtina" nuk mundi ta rikthejë statusin për vetëm një pikë dallimi me zrenjaninasit! Në verën e vitit 1990 kaloi në radhët e Hajdukut të Splitit, që ishte një nga transferet më të bujshme të ligës së parë! Rruga e afirmimit iu hap... është stërvitur dhe menaxhuar nga shumë trajnerë e ekspertë, në mesin e të cilëve, siç thotë, me më të dashurit Mirosllav Qira Bllazheviq dhe Safet Sushiq.

## Karriera
1984: KF "Vëllaznimi"  ?

1988: KF "Prishtina"  58 (17)

1990: NK "Hajduk Split"  98 (44)

1994: AS "Cannes"  55 (20)

1996: "Le Havre" AC  30 (6)

1997: "Apoel" FC  11 (12)

1998: SC "Bastia"  12 (5)

2000: NK "Dinamo Zagreb"  28 (5)

2001: FC "Kärnten" (Austri) 7 (0)

2002: NK "H. Dragovoljac"  11 (2)

Gjithsejt: 310 ndeshje, 111 gola!

Reprezentues i Kroacisë

1994   1998 Kroacia   7 (2)

Medalja e bronztë

Botërori "Franca'98"

Jeta në Zagreb

Ardiani jeton në Zagreb me bashkëshorten Almiren dhe me dy vajzat: Teutën (20) studente e fakultetit juridik dhe Dianën (19) studente e Fakultetit të Shkencave Fizike. Diana ishte një nga kërcyeset me trampolinë në ujë ndër 10 më të mirat në Evropë! Ky ishte edhe shkasi që Ardiani u bë kryetar i Federatës së Kroacisë të notit të sinkronizuar! Me iniciativën e tij në Gjakovë hapet klubi i vetëm në Kosovë i kërcimeve nga trampolina!
Franjo Mesarosh

**Franjo Mesaroš** (6 nëntor 1922 Vinkovci - 29 tetor 1996 Zagreb) ishte një profesionist i teknologjisë grafike nga Kroacia. 

Si radhitës ka punuar që nga viti 1941 në Vinkovci, Beograd dhe Zagreb,ndërsa nga viti 1955 deri në në vitin 1960, Ai ishte drejtor teknik i shtypshkronjës në Vinkovci. Në ndërkohë, ai ka dhënë mësim në Shkollën Grafike në Zagreb (1953 - 1955). Ishte një nga themeluesit e Shkollës së Lartë Grafike, dhe ligjërues shumëvjeçar (që nga viti 1960), si dhe themelues dhe kryetar i Katedrës për radhitje me plumb me makinë, në të njëjtën shkollë. Ai u diplomua në vitin 1977 në Shkollën e Lartë të Grafikës dhe më 1978 në Fakultetin Filozofik, dega e Gjuhës gjermane. 

Ai është autor i shumë veprave të shkruara, dhe në veçanti qëndron Enciklopedia grafike, më 1971, e vetmja vepër enciklopedike në Kroaci në fushën e grafikës. 

## Vepra të zgjedhura
* Strojni slog, Zagreb, Viša grafička škola, 1966. i 1973. (botimi i dytë)
* Grafička enciklopedija, Zagreb, Tehnička knjiga, 1971.
* Tipografsko oblikovanje, Zagreb, Viša grafička škola (disa botime)
* Stereotipija: Umnožavanje tiskovnih formi, Zagreb, Viša grafička škola, 1975.
* Fotoslog: Automatska obrada teksta, Zagreb, Viša grafička škola, 1983.
Ernest Zymberi

**Ernest Zymberi** (lindur më 31 mars 1985) është një aktor dhe producent kosovar. Ai shquhet për karrierën e tij të bujshme në teatër, film dhe televizion. Në ekran, njihet më së miri për rolin e Llukman Abdylit në *O sa mirë*, dhe si producent dhe aktor i serialit *Sha je be tu folën.*

## Jeta dhe karriera 
Ernest Zymberi lindi më 31 mars 1985 në Gjilan, Kosovë. Babai i tij është aktori i teatrit Naser Zymberi. Ai vjen prej një familje artistësh. Në Gjilan përfundoi shkollën fillore dhe gjimnazin. Ai studioi prej 2004 deri 2007 në Fakultetin e Arteve të Universitetit të Prishtinës, dega e Artit Dramatik, drejtimi Aktrim. Prej 2010 deri 2013 ai përfundoi edhe masterin në të njëjtin fakultet.

## Filmografia 
Ernesti ka luajtur në shumë shfaqje teatrale, seriale dhe filma, dhe gjithashtu ka prodhuar projekte filmike, televizive dhe teatrale. Ai është pjesë e trupës rezidente të Teatrit të qytetit në Gjilan.

### Teatri 
* *Kumbara* – Teatri/Gjilan (2005) – Kumbara, Regjisor: Erson Zymberi
* *Ëndrra e një nate vere* – Teatri Oda (2006) – Nik Fundi, Regjisor: Agon Myftari
* *Gjithçka 1.5* – Oda (2007) – Polici, Regjisor: Erson Zymberi
* *Identicult* – Artpolis (2007) – Kosovari, Regjisor: Zana Hoxha
* *Kopshti me dallëndyshe* – DODONA (2007) – Cico, Regjisor: Fatmir Hyseni
* *Ditelindja* – Teatri/Gjilan (2008) – Dragan, Regjisor: Agim Selimi
* *Orkestra e Titanikut* – Teatri/Gjilan (2008) – Meto, Regjisor: Ben Apolloni
* *Sex, rrena dhe pata të egra* – Teatri/Gjilan (2008) – Sandy, Regjisor: Erson Zymberi
* *Sakati nga Inishmani* – Teatri/Gjilan (2010) – Billy Claven, Regjisor: Ilir Bokshi
* *Un Ispektori* – Teatri/Gjilan (2011) – Robçinski, Regjisor: Fatos Berisha
* *Vdekja aksidentale e një Anarkisti* – Teatri/Gjilan (2011) – Anarkisti, Regjisor: Erson Zymberi
* *Ufo* – Teatri/Gjilan (2015) – Alieni, Regjisor: Erson Zymberi
* *BarkTupani* – ODA (2015) – Johny Rourke, Regjisor: Lirak Çelaj
* *Ne det* – Teatri Kombëtar (2016) – Mesi, Regjisor: Bashkim Ramadani
* *Ana dhe Zefi* – Teatri Kombëtar (2018) – Zefi, Regjisor: Erson Zymberi
* *Tartufi* – Teatri/Gjilan (2023) – Orgoni, Regjisor: Qendrim Rijani
* *Togeri nga Inishmori* – Teatri/Gjilan (2024) – Dave, Regjisor: Shkelzen Berisha

### Film dhe televizion 
* *Windows XP* – Nine Eleven – Jetoni, Regjisor: Ujkan Hysaj
* *Për Ata* – Nine Eleven – Bekimi, Regjisor: Burim Baftiu
* *Kosova-o* – Klan Kosova – Merxhani, Regjisor: Arben Kastrati
* *Ama Dorën* – PrishtinaFilm – Lido, Regjisor: Ismet Sijarina
* *Ndërmjet kufijve* – No Budget Production – Dritan Kufitari, Regjisor: Arben Kastrati
* *O sa mirë* – Digitalb – Llukman Avdyli, Regjisor: Ilir Bokshi

### Reklama 
* Ipko – Kooperativa, Regjisor: Yll Çitaku
* Uji DEA – B2, Regjisor: Burim Baftiu
* Vala – B2, Regjisor: Bardh Uka
* Interex – Regjisor: Genc Berisha
* Elektro In – Regjisor: Erson Zymberi
* Migros – Regjisor: Erson Zymberi
* ARKATANA – Regjisor: Burim Baftiu

## Jeta personale 
Zymberi ka një familje me bashkëshorten e tij Lena, me të cilën u martua në 2017. Ai është prind i dy fëmijëve.

## Lidhje të jashtme 
* 

## Referime
Esat Rizvanolli

**Esat Rizvanolli** (1936–2006) ishte një nga kompozitorët më të shquar kosovarë dhe përfaqësues i brezit të parë të kompozitorëve profesionistë në Kosovë. Krijimtaria e tij luajti një rol kyç në zhvillimin e muzikës artistike dhe formësimin e institucioneve muzikore në vend.

## Biografia 
Esat Rizvanolli lindi në Gjakovë në vitin 1936. Studimet e para për muzikë i kreu në shkollën e muzikës në Prizren, e cila në atë kohë ishte qendra kryesore e edukimit muzikor në Kosovë. Më pas, ai vazhdoi studimet e larta në Akademinë e Muzikës në Beograd. 

Për të përsosur artin e tij, Rizvanolli u specializua në Konservatorin P. I. Çajkovski në Moskë, një nga institucionet më prestigjioze në botë, ku u brumos me traditën e madhe ruse të kompozimit dhe orkestrimit. Pas kthimit në Kosovë, ai shërbeu si pedagog dhe ishte mjaft aktiv në jetën kulturore, duke mbështetur brezat e rinj të muzikantëve.

## Veprat kryesore 
Krijimtaria e Rizvanollit përfshin një gamë të gjerë zhanresh, që nga muzika kamertale deri te ajo simfonike:

* **Muzikë Simfonike:** *Koncert për violinë e orkestër* – një nga veprave të tij më sfiduese dhe të vlerësuara.
* **Vepra Vokale-Instrumentale:** *Fjala e Skënderbeut* dhe *Rezistenca 43*.
* **Muzikë Korale:** *Xehetarëve*, ''N'mjedis të ballit*, dhe *Shtigjet tona*.
* **Muzikë Kamertale:** *Prelud* dhe *Kuartet harqesh''.

## Trashëgimia 
Rizvanolli vlerësohet për gërshetimin e elementeve të folklorit shqiptar me strukturat klasike evropiane. Ai mbetet një figurë frymëzuese për komunitetin artistik, i njohur jo vetëm për talentin e tij si krijues, por edhe si një dëgjues dhe kritik mbështetës i skenës muzikore.

## Referime
Michael C. Hall

**majkëll Carlyle Hall**, është një aktor amerikan, i njohur më shumë për rolin e tij **Dekstër Morgën**, në serialin televiziv *Dexter* (2006), u lind më 1 shkurt 1971, në Karolinën e Veriut.
Përveç rolit të tij në *Dexter*, ai luajti edhe në një tjetër serial rolin kryesor, *Six Feet Under*, serial amerikan, 2001. Në 2010-n, ai fitoi **Golden Globe Award** dhe **Screen Actors Guild Award**, si aktori më i mirë, për rolin e tij te *Dexteri*.

## Vitet e fëmijërisë 
Hall u lind në Raleigh, Karolinë e Veriut. E ëma e tij, Janice (Styons) Hall është këshilltare në kolegjin „Lees-McRae“, ndërsa i ati, William Carlyle Hall, punoi për kompaninë amerikane, IBM. majkëll C. Hall u rrit si i vetmi fëmijë në familjen 2-anëtarëshe, pasi që para ardhjes në jetë të majkëllit, motra e tij kishte vdekur në foshnjëri. Një citat nga majkëlli: „Familja ime është një farë 'lidhje njëfishe', pra lidhja është e fuqishme, unë e nëna.“ Babai i tij vdiq nga kanceri i prostatës kur djaloshi ishte vetëm 11-vjeç.
Armend Zemaj

** Armend Zemaj** ka lindur më 13 shtator 1976 në Deçan,Kosovë është deputet nga radhet e Lidhjës Demokratike të Kosovës në Kuvendin e Republikës së Kosovës qe nga viti 2008.

Nga viti 2004 -2007 ka punuar në Ministrinë për Ekonomi dhe Financa si udhëheqës i Divizionit për Huazime Publike me Jashtë, Menaxher për Planifikim dhe Analiza si dhe Menaxher për trajnime dhe zhvillime në MEF.

Zemaj ka kryer edhe trajnime dhe programe tee avancuara profesinale si: Programi për Trajnim dhë Zhvillim në Universitetin Amerikan në Kosovë financuar nga Bearing Point Program(USAID), Shkollen Politike të Prishtinës (PIPS) me program nga Këshilli i Evropës në Strasburg,Shkollën për Integrime Europiane e finacuar nga Fondacioni Kosovar për Shoqëri Civile (KCSF) në bashkëpunim me Fondacionin e Kosovës për Shoqëri të Hapur (KFOS) si dhe shumë trajnime profesionale nga fusha e drejtësise dhe të fushës financiare.
Zemaj ka qenë deputet i Republikës së Kosovës në Legjislaturat e Kundendit   e 3-të, 4-të, 5-të, 6-të, 7-të.

Ishte  Mintër i Shëndetësësië në Qeverinë e Republikës së Kosovës.

Nga viti 2007-2020, përveq që ishte 5 mandate deputet, Zemaj ushtroi edhe këto detyra në Parlamentin e Kosovës;

Antar i Kom.per Shendetesi, Pune dhe Mireqenje Sociale, 2007-2010; 

Antar i Kom. per Legjislacion dhe Gjygjesi, 2007-2010;

Antar i Kom.per Buxhet dhe Financa, 2007-2010; 

Antar i Kom per Legjislacion, Immunitete, Mandate dhe Rregulloren e Punes se Kuvendit; 2011-2014; 

Kryetar i Nen-komisionit per imunitete, Mandate dhe Rregulloren e Punes se Kuvendit, 2011-2014; 

Antar i Komisionit per Mbikqyrjen e Financave Publike, 2011-2014; 

Kryetar i Nen-komisionit per imunitete, Mandate dhe Rregulloren e Punes se Kuvendit, 2014-2017; 

Nen-kryetar i Komisionit per integrime evropiane 2017-2019; 

Zevendes shef i Grupit Parlamentar te LDK 2017-2019; 

Kryetar i Komisionit per Integrime Evropiane,

Ka botuar një sërë shkrimesh publicistike në shumë media vendore, në Koha Ditore, Zëri dhe Bota Sot, prej vitit 2004 deri në vitin 2016. Përveç tematikave sociale, politike dhe të aktualitetit, në një sërë shkrimesh të botuara në këtë periudhë, ka trajtuar edhe tema  nga fusha e ekonomisë , legjislativit dhe të sferës profesionale të drejtësisë , në të cilën është kualifikuar si master, në atë juridiko-ndërkombëtar.
Armendi është nip i Tahir Zemës ish Komandant dhe lider i FARK-ut i cili u vra mizorisht në vitin 2003 vrasja e tij mbetet nje nga misteret e vrasjeve politike te pas luftës në Kosovë

Armendi është i martuar dhe ka tre fëmijë dhe jeton në Prishtinë.

Përveç gjuhës amtare flet  gjuhën angleze dhe serbo-kroate.

## Referime
Jakovi

**Jakovi i Nisibit** ka lindur në Mesopotami , ndoshta në Nisibi, kryeqytet i Mikdonisë dhe nderohet më 31 tetor dhe më 13 janar . U bë eremit në male duke përballur motin e keq. U dobësua nga ushqimi shumë i varfër dhe ushtrimi i trupit të tij, por shpirti iu forcua me anën e lutjes dhe të leximit.

### Veprat 
Kishte dhuntinë e parashikimit. Gjithashtu në vitet 308 - 309 u dorëzua peshkop i parë i Nisibit. Solli pranë Krishtit shumë idhujtarë si dhe ata që nuk u kishin rezistuar torturave dhe kishin mohuar Krishtin gjatë kohës së persekutimeve. Vetë ai kishte vuajtur atëherë së tepërmi. U kujdes edhe për edukimin e bashkëpunëtorit të tij të mëvonshëm, shën Efremit të Sironit. Në vitin 325 , pasi mori pjesë aktive në Sinodin I Ekumenik të Nikesë, siç dëshmon Athanasi i madh, takoi në Bizant episkopin e atjeshëm, shën Mitrofanin, të cilin dhe e varrosi kur ndërroi jetë.

### Historia 
Në vitin 338 , kur persët kishin rrethuar pa rezultat Nisibin, ai veproi në mbrojtje të qytetit dhe dërgoi një re insektesh që pickoi kuajt dhe elefantët e armikut dhe i egërsuan ato. Fjeti në bedenat e qytetit dhe u varros në muret e tij. Lipsani i tij u bë simboli mbrojtës i qytetit. Shkroi vepra të pavërtetuara.

### Referime 
* www.orthodoxalbania.org
Kostandin Shpataraku

[parapamje|Ikona e Shën Dhimitrit mbi kal, atribuar Kostandin Shpatarakut, blerë nga [Hetem Ramadani në vitin 2010.]]
**Shpataraku** ishte një piktor i shquar kishtar nga Shpati i Elbasanit dhe realizues i mjaft ikonave në kishat më të njohura të vendit tonë dhe jo vetëm. Sipas studiuesit Artan Shkreli, ikonografi Shpataraku ka realizuar ikonat në kishën e Ardenicës, të Cikalleshit, të Shën Pjetrit në Vithkuq, të Shën Prokopit në Pogradec. Ndër më të njohurat e veprave të tij është ikona me titull "Shën Gjon Vladimiri", ku figura qendrore e Vladimirit rrethohet me 12 skena dhe në mes të tyre qëndron figura e princit shqiptar Karl Topia, që tregon kishën në sfond. Krijimet e Kostandin Shpatarakut konsiderohen si vazhduese të shkollës së Onufrit.

## Veprimtaria 
Veprimtaria e Kostandin Shpatarakut shtrihet gjatë periudhës 1726 - 1767. Përveç ikonave të shumta, nga ky piktor ruhet sot vetëm piktura murale e kishës së manastirit të shën Marenës si edhe disa fragmente pikturash në kishat e Llangës. Këtë piktor, deri sa nuk u zbulua ende piktura e tij murale, konsiderohej pa e thelluar shumë çështjen, si një ndjekës i pikturës së Athosit. Me zbulimin e studimin e pikturës së tij murale në manastirin e Shën Marenës, u arrit të nxirren në dukje tiparet teknike e artistike të veprës së tij si një nga ndjekësit e shkollës së Korçës.

## Referime 
# www.bksh.al
Vëllezërit Zografi

**Kostandin dhe Athanas Zografi**, vëllezërit ishin piktorë shqiptarë të shekullit të XVII-të nga fshati Dardha (Drenovë) e Korçës, Shqipëria e jugut (atëherë Perandoria Osmane). Ata janë konsideruar si piktorët më të njohur të shqiptarë post-bizantinë të artit ikonografik të shekullit të XVIII dhe në përgjithësi të rajonit të Epirit.

## Arti 
Veprimtaria e piktorëve korçarë në vetvete është shumë e madhe, si në pikturën murale si dhe në ikona, dhe shtrihet edhe jashtë kufijve të atdheut, dihet se përfshihet në periudhën 1744 - 1783. Nga piktorët Zografë, përveç ikonash të panumërta, trashëgojmë mbi 10 ansamble pikturale murale. Mbas një studimi krahasues të materialeve epigrafike e pikturale të botuara nga autori grek Pelekanidhi del se aktivitetit të piktorëve korçarë Kostandin e Athanas Zografit, të njohur deri më sot brenda dhe jashtë atdheut, duhet t'i shtohen edhe dy ansamble pikturale, që ndodhen në dy kisha të Prespës në Greqi, dhe se fillimi i aktivitetit të këtyre piktorëve duhet të çohet në vitin 1741, në vend të vitit 1744.

## Teknika 
Puna e vëllezërve Zografi ka një kahje të dukshme drejt barokut, me pamje lineare e figurave fetare, dhe në të njëjtën kohë duke adoptuar një stil ornamental dhe duke përdorur një shumëllojshmëri të gjerë të ngjyrave kafe dhe të ndritshme. Ngjyra kryesore e përdorur në veprat e tyre ishte në të bardhë, blu të ndritshme dhe të kuqe të errët.

## Shiko edhe
* Kostandin Zografi
* Onufri
* Kostandin Shpataraku
* David Selenicasi
* Piktura Pasbizantine
* Arti mesjetar në Shqipëri
* Piktura murale e Mesjetës në Shqipëri
* Muzeu i Artit Mesjetar Shqiptar Korçë
* Muzeu Kombëtar i Artit Mesjetar
* Muzeu Ikonografik Onufri

## Referenca 
# www.bksh.al
Ngushtica e Korfuzit

**Ngushtica e Korfuzit** apo **Kanali i Korfuzit** njihej në te kaluarën edhe si **Kanali shqiptar** është një ngushticë e cila ndanë brigjet e Shqipërisë nga ishulli i Korfuzit.
Kjo ngushticë është një kalim nga deti Adriatik në veri deri në detin Jon në jug.

## Shih edhe 
Incidenti i kanalit të Korfuzit
Mjalti Manuka

thumb|Ky mjalt  është perdorur që në lashtësi për të trajtuar sëmundje . Mjalti  është anti bakterial
***Mjalti Manuka** *prodhohet në Zelanden e Re nga nektari i pemes Manuka . Ky mjaltë  është perdorur që në lashtësi për të trajtuar sëmundje . Mjalti  është anti bakterial . Gjithashtu ky mjaltë stimulon prodhimin e qelizave speciale të cilat riparojnë indet e dëmtuara nga infeksionet . Akoma më tej , ky mjaltë  është anti – inflamator dhe pasi aplikohet , ai në menyrë të shpejtë redukton dhimbjet dhe inflamacionin.

## Përberësit e mjaltit Manuka
* Hydrogen peroxide  është një nga përbërësit e mjaltit . Ai i jep mjaltit veti antibiotike . Por disa lloje mjaltesh , përfshirë Manuka , kanë edhe disa përbërës të tjerë me veti antibiotike .
Përbërësi kryesor në mjaltin Manuka i cili është shumë anti- bakterial , është methylglyoxal (MG). MG është një komponent i cili gjendet në shumicën e llojeve të mjaltit por në sasi shumë të vogël . Në Mjaltin Manuka , MG vjen i kombinuar me një tjetër komponent i cili është dihydroxyacetone , i cili gjendet në një sasi shume të madhe në nektarin e luleve manuka . Mendohet se MG është ai që i jep mjaltit manuka kaq shumë fuqi antibiotike . Sa më i lartë përqendrimi i MG , aq më i lartë është edhe efekti antibiotik .
Prodhuesit e mjaltit kane zhvilluar një shkallë për matjen e fuqisë së mjaltit manuka , e cila quhet UMF ( Unique Manuka Factor ). UMF korrespondon me koncetrimin e MG . Që mjalti Manuka të jetë mjaftueshem potencial duhet që të jetë të paktën 10 UMF .

## Benefitet e mjaltit Manuka
Përdorimi kryesor i mjaltit Manuka është për trajtimin e plagëve dhe djegieve. Mjalti Manuka përdoret gjithashtu edhe për qellime të tjera. Ketu përfshihen:

• Parandalimi dhe trajtimi i kancerit

• Reduktimi i kolesterolit te lartë

• Reduktimi i inflamacionit

• Trajtimi i diabetit

• Trajtimi i infeksionëve të veshit , syrit dhe të sinusit .

• Trajtimi i problemeve të stomakut ( gastritit)

## Referime 
'*Benefitet e mjaltit Manuka*